অপারেশন সিঁদুর: মধ্যরাতে পাকিস্তানে আঘাত নিয়ে কি বলছেন সিনে তারকারা!

ওয়েব ডেস্ক: ‘অপারেশন সিঁদুর’কে(Opertion Sindoor) কুর্নিশ জানিয়ে ভারতীয় সেনার প্রতি কৃতজ্ঞতা প্রকাশ করেছে চলচ্চিত্রের সঙ্গে যুক্ত শিল্পীরা। প্রসঙ্গত, গত ২২ এপ্রিল পায়েলগাঁও জঙ্গি হামলায়(Pahelgam terrorist attack) যে ২৬ জন প্রাণ হারিয়েছিল তারই বদলা নিল ভারত মঙ্গলবার মধ্যরাতে। এই ‘অপারেশন সিঁদুর’ আক্রমণে ৮ জনের প্রাণ গিয়েছে এবং ৩৫ জন আহত হয়েছে বলে পাকিস্তান সেনা জানিয়েছে।
এই খবর প্রকাশিত হবার পরে ভারতীয় সেনাবাহিনীর এই পদক্ষেপকে চলচ্চিত্রের সঙ্গে যুক্ত শিল্পীরা এক কথায় বাহবা জানিয়েছেন। পারমাণবিক ক্ষমতাধর দুই দেশের মধ্যে সর্বদাই এক উত্তেজনা রয়েছে। গতকাল মধ্যরাতে ৯ টি জায়গায় ভারতীয় সেনা ক্ষেপণাস্ত্র হামলা চালায়। এগুলির মধ্যে পাঁচটি পাক অধিকৃত জায়গা।পহেলগাঁও হামলার এহেন প্রত্যাঘাতে স্বাভাবিকভাবেই আমজনতার মতো ভারতীয় বিনোদুনিয়ার তারকারাও খুশি।
এই ‘অপারেশন সিঁদু’র নিয়ে দক্ষিণী বরেণ্য অভিনেতা চিরঞ্জীবী সোশ্যাল মিডিয়ায় ‘অপারেশন সিঁদুর’ এর একটি পোস্টার শেয়ার করেছেন। ক্যাপশনে লিখেছেন, ‘জয় হিন্দ’।মোদির পাশে থাকার বার্তা দিয়ে হুঙ্কার ছাড়লেন রজনীকান্ত, কঙ্গনা রানাউত এবং সুনীল শেট্টি।
বিজেপি সমর্থিত প্রবীণ বলিউড অভিনেতা অনুপম খের তার এক্স অ্যাকাউন্টে লিখেছেন,’ভারত মাতা কি জয়’ হ্যাশট্যাগে অভিনেতা লেখেন ‘অপারেশন সিঁদুর’। বৈসরন উপত্যকায় নিরীহ পর্যটকদের হত্যাকাণ্ডের এমন যোগ্য জবাবে খুশি সামান্থা রুথ প্রভুও।

অন্যদিকে ‘বলিউড খিলাড়ি’ অক্ষয় কুমার ভারতীয় সেনাবাহিনীর মনোবল বাড়াতে লিখেছেন, ‘জয় হিন্দ জয় মহাকাল।’ ভারতের জায়গার গে বলিউড অভিনেতা রিতেশ দেশমুখ লিখেছেন, ‘জয় হিন্দ কি সেনা,ভারত মাতা কি জয়! অপারেশন সিঁদুর!’
বলিউডের আর এক প্রতিভাবান অভিনেতা পরেশ রাওয়াল তথা বিজেপি সাংসদ প্রধানমন্ত্রী নরেন্দ্র মোদিকে ধন্যবাদ জানিয়ে লিখেছেন, ‘অপারেশন সিঁদুর, ভারতীয় সশস্ত্র বাহিনী,নরেন্দ্র মোদীজি’। এছাড়াও চলচ্চিত্র নির্মাতা মধুর ভান্ডার কার আজ ভোরের এই হামলার প্রতিক্রিয়া জানিয়ে সোশ্যাল মিডিয়ায় পোস্ট করেছেন, ‘আমাদের বাহিনীর সঙ্গে আমাদের প্রার্থনা থাকবে। আমরা একটি জাতি একসঙ্গে দাঁড়িয়ে আছি জয় হিন্দ, বন্দেমাতরম’।
এছাড়াও অভিনেত্রী কাজল আগারওয়াল,নিমরত কৌর, তাপসী পান্নু, অভিনেতা বিনীত কুমার সিংহ ও আরও অনেকে নিজেদের অবস্থানের কথা জানিয়েছেন।